En ulykkesforsikring kan give økonomisk hjælp, hvis du har været involveret i et ulykkestilfælde og er kommet til skade.
Ulykkesforsikringen består af en forsikringssum, en dødsfaldssum og en méngrad, du selv vælger. Du kan desuden få hjælp med udgifter til behandling af skader, der er sket i en ulykke eller som følge af en ulykke. Fx genoptræning, fysioterapi eller psykologhjælp. Transport fra ulykkesstedet til hospitalet er også dækket.
Forsikringssum
Du kan få udbetalt en procentdel af din forsikringssum, hvis du får konstateret varige mén efter en ulykke. Læs mere under punktet om erstatning.
Dødsfaldssum
Dødsfaldssummen bliver udbetalt til dine nærmeste pårørende, hvis du som voksen over 18 år mister livet i eller som følge af et ulykkestilfælde.
Begravelseshjælp
Hvis et forsikret barn mister livet, får forældrene/værgen udbetalt 50.000 kr. til i begravelseshjælp, også selvom dødsfaldet ikke skyldes et ulykkestilfælde.